Pandemia, rritje dramatike e kohës përpara ekraneve të fëmijëve
Një anketim i fundit tregon se koha e kaluar nga fëmijët përpara ekraneve është rritur me 500% gjatë pandemisë
Në një periudhë pa shkolla, kampe fëmijësh apo grumbullime të mëdha, miliona prindër po kalojnë më shumë kohë me fëmijët e tyre, ndërkohë që edhe punojnë nga shtëpia. Për shumë prej tyre, e vetmja mënyrë për t'i mbajtur fëmijët të angazhuar, është duke ua lejuar më shumë përdorimin e aparaturave elektronike. Për shumë prindër që punojnë, ekranet e të gjitha llojeve kanë zënë vendin e mësuesve, dadove dhe kujdestarëve në kampet verore. "", thotë Dalia Hashad, drejtuese e projekteve në organizatën "ParentsTogether" ("Prindërit së bashku"). Për të zbuluar kohën e kaluar përpara ekraneve gjatë verës, organizata me seli në Shtetet e Bashkuara bëri një sondazh. Ata pyetën më shumë se 3000 prindër amerikanë për kohën përpara ekraneve të fëmijëve të tyre. Rezultoi se koha përpara ekraneve është rritur me 500%. “", thotë zonja Hashad. Në vitin 2019, Organizata Botërore e Shëndetësisë nxori një numër rekomandimesh në lidhje me kohën e ekranit për fëmijët. Mbajtja në minimum e kohës përpara ekraneve ka qenë gjithmonë një sfidë në kohërat më të mira. Për foshnjat, rekomandimi për kohën përpara ekraneve është zero. Por në realitet, foshnjat në Shtetet e Bashkuara kanë shpenzuar mesatarisht rreth 40 minuta në ditë para pajisjeve. Për fëmijët 2 deri në 5 vjeç, jo më shumë se një orë në ditë, por përsëri realiteti tregon për dy herë më shumë. Për adoleshentët, OBSH-ja nuk vendos kufij, por vë në dukje lidhjen mes kohës së tepruar përpara ekraneve, depresionit dhe ankthit. Profesori James Lang në Kolegjin "Assumption" ka studiuar efektet e pajisjeve dixhitale te fëmijët. Zoti Lang, vetë baba i pesë fëmijëve, vëren se nuk ka nevojë ende për panik. "", thotë zoti Lang. Falë të ashtuquajturës neuroplasticitet, aftësisë së trurit të njeriut për t'u ripërshtatur me shpejtësi, situata është e ndreqshme. Por, kjo do të thotë se të rriturit do të duhet të imponojnë kufizime të mëdha për ekranet, pasi të ketë mbaruar pandemia. "", thotë zoti Lang. Por nuk është vetëm sasia e kohës që është shqetësuese. Është edhe cilësia e përmbajtjes. “... ", thotë zonja Hashad. Edhe parashikimet më optimiste janë teorike në këtë pikë. Asnjë nga shkencëtarët e sotëm nuk ka jetuar ndonjëherë përmes një situate izolimi në një botë dixhitale. Askush nuk është i sigurt se cilat do të jenë efektet - afatshkurtra dhe afatgjata.